钦定古今图书集成/理学汇编/学行典/第217卷 > 刘家引
## 钦定古今图书集成/理学汇编/学行典/第217卷 > 刘家引

按《商水县志》：“刘家引，邑庠生，河闲别驾刘芳之子也。
天性笃孝，别驾疾，衣不解带，汤药必亲尝。及别驾卒，
事母益谨。辛巳十月之变，城将陷，家人相率请引以
逃，引曰：‘吾母八旬，若草露倚我而生，我逃，母将安赖’？
城破，负母以走，贼皆哀释之。最后遇一贼，杀其母，劫
引使从。引大骂曰：‘贼奴无君，更使我无亲乎？吾与吾
母游地下耳’。”贼遂杀之，至死骂不绝口。